da en da nl ca da da de es da da da da da da da da da da da da da da da da da da en da en nb nb nb nb da da da da de da da da da da da da da da da da da da nl da en da da es nl da
Det offentlig-private samarbejde blomstrer i Hvidovre Kommune | DI Hovedstaden
6.9.2022 19:30:00 CEST | DI Hovedstaden
En ny analyse af den lokale erhvervsvenlighed fra DI viser, at Hvidovre Kommune siden sidste år er faldet seks pladser tilbage til en 48. plads over landets mest erhvervsvenlige kommuner i år.
Selvom årets måling viser en mindre tilbagegang for Hvidovre Kommune, er der alligevel fremgang på flere områder. F.eks. klarer Hvidovre Kommune sig godt, når det kommer til brugen af private leverandører. Fremgangen skyldes særligt, at der er en markant større tilfredshed med kommunens udbudsproces end tidligere.
Formand for DI Hovedstaden, Peter Lanng Nielsen, ser positivt på udviklingen i Hvidovre og udtaler:
- Selvom kommunen går en smule tilbage i årets måling, er det meget positivt, at det offentlig-private samarbejde ser ud til at blomstre. Som samfund står vi overfor en række store udfordringer, og vi har tidligere set, hvordan vi kan skabe resultater for borgerne, når den offentlige og private sektor samarbejder. Nu handler det bare om at bygge videre på det samarbejde, så vi kan sikre den bedst mulige kommunale velfærd for pengene.
Også på uddannelsesområdet er det gået fremad i Hvidovre Kommune. Det skylder primært, at langt flere unge i år har valgt en erhvervsuddannelse.
- Det er opløftende, at 23 procent af de unge i Hvidovre Kommune vælger en erhvervsuddannelse i år, det er en markant fremgang. Det ser ud til, at Hvidovre Kommune har knækket nøden i forhold til at sikre, at erhvervsuddannelserne bliver et attraktivt uddannelsesvalg for de unge. Det kan forhåbentligt inspirere andre kommuner til at skele til Hvidovre på erhvervsuddannelsesområdet, siger Mads Raaschou, formand for DI Byggeri Hovedstaden.
Selvom Hvidovre klarer sig fornuftigt i årets måling af den lokale erhvervsvenlighed, er der stadig områder med plads til forbedring. Det gælder bl.a. information og dialog mellem virksomheder og kommunen.
- For at opretholde en god lokal erhvervsvenlighed er det vigtigt, at kommunen er opsøgende og dialogsøgende overfor virksomhederne. I årets måling ser vi desværre, at virksomhederne vurderer information og dialog med kommunen en del dårligere end sidste år. Min opfordring vil derfor være, at kommunen bliver endnu mere opmærksom på løbende at inddrage de lokale virksomheder, så der bliver en bedre forståelse for hinandens udfordringer og synspunkter, udtaler formand for DI Hovedstaden, Peter Lanng Nielsen.
Analysen fra DI måler erhvervsvenligheden i danske kommuner. Virksomhederne i 17 ud Hovedstadens 28 kommuner vurderer, at arbejdskraft bør være kommunernes topprioritet til at sikre vækst i fremtiden. Resultatet bekræfter, at mangel på kvalificeret arbejdskraft er den helt store udfordring for dansk erhvervsliv.
Som i de foregående år klarer Hovedstadskommunerne sig generelt ikke så godt, når man sammenligner med resten af landet. Ud af de 93 kommuner, der indgår i undersøgelsen, er gennemsnitsplaceringen for hovedstadskommunerne nr. 67. Den mest erhvervsvenlige kommune i regionen er Ballerup med en placering som nr. 21., mens den mindst erhvervsvenlige er Gribskov på 92. pladsen.
FAKTA OM LOKAL ERHVERVSVENLIGHED 2022
DI’s undersøgelse, Lokal Erhvervsvenlighed 2022, er Danmarks største undersøgelse af kommunernes erhvervsvenlighed. Det er 13. år i træk, DI laver en undersøgelse af den lokale erhvervsvenlighed.
7.915 virksomheder inden for DI’s brancher, blandt andet fremstilling, byggeri, transport, fødevarer, engroshandel, rådgivning og service, har svaret på undersøgelsen.
Undersøgelsen er sammensat af to typer af indikatorer: Et spørgeskema til virksomheder samt statistik. Typerne af indikatorer vægter 50/50 i kategorierne.
Resultaterne er opdelt i ti kategorier, der belyser forskellige centrale områder i de lokale erhvervsvilkår. Dette gør det muligt at se, hvordan kommunerne klarer sig på forskellige områder og ikke kun samlet set.
93 ud af landets 98 kommuner er inkluderet i undersøgelsen. De fem mindre kommuner Samsø, Langeland, Ærø, Læsø og Fanø deltager ikke, da det ikke er muligt at indhente et tilstrækkeligt antal svar i disse kommuner.
Følg Dansk Industri på:
Ditte Rieland, presserådgiver, tlf. 2246 7822
Ron Amir, chefkonsulent i DI Hovedstaden, tlf. 5213 2321
Peter Lanng Nielsen, formand i DI Hovedstaden, tlf. 4046 4790
Mads Raaschou, Formand i DI Byggeri Hovedstaden, tlf. 2844 0088
Information om DI Hovedstaden
Følg pressemeddelelser fra DI Hovedstaden
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI Hovedstaden
Frederikssund Kommune er en af de mindst erhvervsvenlige kommuner i Hovedstaden6.9.2022 19:30:00 CEST | Pressemeddelelse
Hvert år måler DI erhvervsvenligheden i landets kommuner, og Frederikssund Kommune ligger i år nr. 87 på ranglisten. Det er kommunens hidtil dårligste placering i målingen og et markant fald i placeringen siden 2018, hvor den lå på en 39. plads.
Fortsat lav placering til Helsingør Kommune i DI-måling af erhvervsvenlighed6.9.2022 19:30:00 CEST | Pressemeddelelse
Hvert år måler Dansk Industri erhvervsvenligheden i alle landets kommuner, og i Helsingør Kommune vurderer de lokale virksomheder, at kommunen har forbedret sig en smule i forhold til sidste år. Helsingør Kommune indtager nu en 84. plads mod sidste års placering som nr. 89.
Status quo på erhvervsvenligheden i Herlev Kommune6.9.2022 19:30:00 CEST | Pressemeddelelse
Hvert år måler Dansk Industri erhvervsvenligheden i alle landets kommuner, og i Herlev Kommune vurderer de lokale virksomheder, at udviklingen står stille. På ranglisten indtager kommunen en placering som nr. 67. Det er en lille forbedring fra sidste års 68. plads.
Lokal Erhvervsvenlighed 2022: Markant tilbagegang for Glostrup6.9.2022 19:30:00 CEST | Pressemeddelelse
DI er netop kommet med en ny måling, der kortlægger den lokale erhvervsvenlighed. Glostrup går markant tilbage og ender på en samlet 71. plads. Det betyder, at kommunen går 23 pladser tilbage fra sidste års 48. plads.
Ny DI-måling: Erhvervsvenligheden skraber bunden i Gribskov Kommune6.9.2022 19:30:00 CEST | Pressemeddelelse
Med en placering som nummer 92 er Gribskov Kommune tæt på bundplaceringen i DI’s årlige måling af kommunernes erhvervsvenlighed. Kommunen scorer lavt på stort set alle indikatorer.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022